DêrsimTV

DêrsimTV keyepelê multîmedya bi kirmanckî (zazakî) yo ke zafane vîdeoyî kultur û xeberan ser o pêşkêş keno. Seba îrtîbatkotiş, keremê xo ra adresa ma info@dersimtv.com rê e-maîl birusnê. Şima şikînê jê (sey) qayîtkerdox/e fikr, rexne û nuşteyê xo ma rê binusê.

Zono (ziwano) ke verê tehlukeyê vîndîbîyayîş der o, gerek her cayê heyatî de bibo vila ke bireso mezgê qiseykerdoxanê xo. Wendiş û nuştiş ra zîyade kî multîmedya, yanî medyaya dîyayîşkî-heşnayîşkî (audîo-vîsuel) muhîm o. Veng û rîyê her zonî (ziwanî) esto, gerek nê kî vîndî mebê. Keyepelê DêrsimTV no hedef rê wazeno ke arşîv û portalê vîdeoyan bi kirmanckî bibo ke şarê mayê kirmancan besebikero bi zonê (ziwanê) xo keyfê xo kî formato ewroyên de bîyaro.

DêrsimTV karêde kolektîf o, vîdeoyî cayanê cîya-cîyayan ra yenê, hetê rastnuştiş û tercumekerdişî ra sermîyanîya keyepelê xeberan DêrsimInfoyî ardim keno. Labelê no gure de kî destekê qayîtkerdoxanê ma lazim o ke faydeyê nê projeyî bibo zaf. Aye ra ricaya ma şima qayîtkerdoxanê eryayeyan rê o yo ke şima keremê xo ra vîdeoyê ke bi zonê (ziwanê) ma estê, çinayî ser o yê wa bibê, ma rê birusnê ke DêrsimTV serkewte bimano.

 Girêdanên derve 
 Malpera Dêrsim Tv yê
 DêrsimInfo: Xeberê Kirmanckî Zazakî

Kategorî:Kanalên televîzyonê yên kurdî